ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019709

ขอให้ปรับปรุงระบบการให้บริการของสำนักงานเขตบางกอกน้อย กรุงเทพมหานคร เนื่องจากวันที่ 12 พฤษภาคม 2566 เวลาประมาณ 16.10น. ผู้ร้องได้โทรศัพท์ติดต่อไปยังสำนักงานเขตบางกอกน้อย หมายเลขโทรศัพท์ 0 2424 0056 เพื่อติดต่อสอบถามเกี่ยวกับกรณีที่ผู้ร้องได้รับหนังสือจากเทศกิจให้ไปชำระค่าปรับกรณีการขับขี่รถบนทางบาทวิถี เพราะบ้านของผู้ร้องตั้งอยู่ติดถนนหากไม่ขึ้นบนบาทวิถีจะให้ผู้ร้องไปทางไหนเพราะใช้ทางบาทวิถีมาเป็นระยะเวลาประมาณ 30-40 ปี โดยฝ่ายเทศกิจของสำนักงานเขตบางกอกน้อยได้นำแผงมากั้นไม่ให้ผู้ร้องผ่าน หลังจากนั้นผู้ร้องได้เคยโทรศัพท์ไปแจ้งที่สำนักงานเขตบางกอกน้อยเจ้าหน้าที่แจ้งว่าจะมาดำเนินการเอาแผงกั้นออกให้แต่จนถึงปัจจุบัน (วันที่ 12 พฤษภาคม 2566) ยังไม่มีเจ้าหน้าที่มานำแผงกั้นออกไปแต่อย่างใด ซึ่งเมื่อผู้ร้องต่อไปที่ฝ่ายเทศกิจ ต่อหมายเลข  5685 ,5686 จำนวน 3 ครั้ง มีลักษณะสัญญาณว่างแต่ไม่มีเจ้าหน้าที่รับสาย ดังนั้นผู้ร้องจึงกดไปที่หมายเลข 0 มีเจ้าหน้าที่เพศชาย (ไม่ทราบชื่อ) รับสายได้แจ้งว่าหมดเวลาทำการแล้วตั้งแต่เวลา 16.00น. ผู้ร้องจึงถามกลับไปว่าหน่วยงานราชการปิดทำการเวลา 16.30น. ไม่ใช่หรือแต่เจ้าหน้าที่ก็ตอบกลับมาว่าปิดเวลา 16.00น. จากกรณีดังกล่าวทำให้ไม่ได้รับความสะดวกในการติดต่อใช้บริการ ส่งผลให้ได้รับความเดือดร้อนเป็นอย่างมาก จึงประสงค์ให้ปรับปรุงระบบการให้บริการของสำนักงานเขตบางกอกน้อยและให้มีการเปิดบริการตามเวลาราชการ 16.30น. เพื่อเป็นการอำนวยความสะดวกของผู้ร้องต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata